Source: https://ujkelet.live/2017/07/30/a-birosag-fenntartja-az-iteletet-es-a-18-honap-bortunbuntetest-azarianak/
Timestamp: 2017-11-25 02:13:02+00:00

Document:
A bíróság fenntartja az ítéletet és a 18 hónap börtünbüntetést Azariának | Új Kelet Live
Kezdőlap Hírek A bíróság fenntartja az ítéletet és a 18 hónap börtünbüntetést Azariának
A bíróság fenntartja az ítéletet és a 18 hónap börtünbüntetést Azariának
Nem sokkal az emberölési ítélet megerősítése után a katonai fellebbviteli bíróság fenntartotta a 18 hónapos börtönbüntetést Elor Azariának, elutasítva a védelem és az ügyészség fellebbezését.
Az ítélet meghozatalával megbízott öt bíróból álló tanács úgy határozott, hogy Elor Azaria úgy kezelte a “terrortámadás helyszínét”, mint egy lőteret. A bírák figyelmen kívül hagyták Azaria vallomását, és elutasították a védelem érvelését, miszerint a hasonló helyzetben lévő katonákat korábban elengedték.
Január 4-én a hadbíróság bűnösnek találta Azariát emberölés vádjában, mert megölt egy ártalmatlanított palesztin késes terroristát, aki meg akart támadni két katonát 2016 március 24-én Hebronban. Tettéért februárban 18 hónap börtönre ítélte a bíróság és lefokozták közkatonának. A fellebviteli bíróság mind az ítéletet mind a büntetést fenntartotta mai döntésében.
Fellebbezésükben Azaria ügyvédei azt állították, hogy az ügyészségnek nem volt kulcsfontosságú bizonyítéka, és hogy a hadsereg önkényesen alkalmazta a törvényt, mivel más katonákat nem ítéltek el, és nem is próbáltak elítélni hasonló körülmények között.
Ezzel szemben az ügyészek azt állították, hogy Azaria 18 hónapos büntetése túl enyhe a bűncselekmény súlyosságához mérve, és olyan esetekre hivatkoztak, amelyekben a katonák szigorúbb büntetést kaptak.
Azaria azt állította, hogy azért lőtte agyon Abdel Fattah al-Shariffot, mert úgy tűnt, még mozog és Azaria attól félt, hogy robbanó mellény van rajta, vagy a közelében fekvő késért nyúlhat. Az ügyészek azt állították, hogy a súlyosan sérült támadó már nem jelentett veszélyet senkire, Azaria azért ölte meg, hogy megbosszulja bajtársait, akik közül az egyik megsérült a terrortámadásban.
Egy izraeli emberi jogi csoport (B’Tselem) palesztin aktivistája felvette a 2016. március 24-i eseményt, később ez a felvétel kulcsfontosságú bizonyítéka lett a tárgyalásnak.
Azaria a telavivi Kirya katonai bázisra civil ruhában, fehér pólóban és sötét nadrágban érkezett. Édesanyja, Oshrat, mellette haladt, egy izraeli zászlóval a vállán.
אלאור אזריה, בני משפחתו ועורך דינו יורם שפטל נכנסו לאולם בית הדין הצבאי | משדר מיוחד https://t.co/eBXs9RxvAI pic.twitter.com/JjAvgY0wcD
— חדשות 2 (@Channel2News) July 30, 2017
Azaria apja, Charlie felszólította a zsúfolt tárgyalóteremben összegyűlt médiát és a támogatókat, hogy viselkedjenek tisztességesen, és megjegyezte, hogy a család tiszteletben fogja tartani a bíróság döntését és ennek megfelelően teszik meg a következő lépéseket.
Azaria az elmúlt pár napot háziőrizetben töltötte, mert kötelező katonai szolgálata befejeződött.
Az öt bíróból álló testület, amely három rendes bíróból, egy dandártábornokból, és egy főparancsnokból állt, Doron Peilis tábornok vezetésével két órán át olvasta fel a hosszú ítéletet.
Peilis megjegyezte, hogy a fellebbviteli bírák elutasították a védelem az iránti kérelmét, hogy figyelembe vegyék a július 14-i jeruzsálemi Templom-hegyi terrortámadás ügyét, amelyben egy nyilvánvalóan ártalmatlanított terrorista felugrott és megpróbálta leszúrni az őt elfogó rendőröket, de végül egy tiszt lelőtte a támadót.
Miközben a bírák részletesen elmagyarázták a döntéseik mögött rejlő érveket, hogy miért utasították el a védelem fellebbezésének nagy részét, a család egyre inkább elkeseredettnek tűnt. Egy ponton Oshrat hangos suttogással megjegyezte, hogy a fiát “hamisan vádolták” a tárgyaláson.
A bíróság megfigyelte, ahogy Azaria vallomása átalakuláson megy keresztül a tárgyalás során, és a bírók ezért megbízhatatlannak találták. A következetlenségeket nem lehet az “utó trauma” számlájára írni, ahogy azt a védelem is állította, inkább valószínű, hogy Azaria másokhoz igazította a vallomását.
A bírák szerint az esetről készült videón látszik, ahogy a katona milyen nyugodtan viselkedett, miközben átadta a sisakját egy másik katonatisztnek, mielőtt Sharifra célozott, és egyetlen lövéssel megölte.
“Viselkedése inkább illett egy lőtérhez, mint egy terrortámadás helyszínéhez,” mondták a bírák.
A tárgyalás egyik legfontosabb eleme Azaria egyik katona társának vallomása volt, aki szerint a vádlott bosszúból lőtt.
“Hogy lehet az, hogy egy terrorista megkéseli a barátomat és életben marad?” idézte Peilis Azaria állítólagos szavait a lövést megelőzően.
“Sajnálatos, hogy egy ilyen kitűnő katona ilyen szörnyű hibát követett el” – mondta a bíróság. “Ez egy normatív család. A fellebbező érzelmi zavarokkal küzd az eset óta. De ezek a tények nem befolyásolhatják szignifikánsan a büntetést “- mondta a bíróság elutasítva a védelem kérelmét a büntetés csökkentésére. “A büntetés enyhe, a kiadható büntetések legenyhébbjei közé tartozik.”
A bíróság megállapítása az ügy “körülményeiről”. Azaria ellen szól: a tény, hogy “úgy döntött, hogy megkérdőjelez szinte mindenkit, aki megkérdőjelezte személyiségét, és soha nem mutatott bűnbánatot, és nem tartott önvizsgálatot tette jogosságát illetően.” Mellette szól: “Hosszú ideje letartóztatás alatt állt, és most házi őrizetben van. A magaviselete végig megfelelő volt. Elkötelezett és kitűnő harcos volt az eseményig.”
Végül, három-kettő arányban a bíróság fenntartotta a 18 hónapos büntetést, ami Azaria börtönbe vonulásával veszi kezdetét.
A védelem augusztus 9-ig tud fellebbezni vagy Azaria börtönbe megy. Először 30 napot kértek, aztán 20-at, végül 10-et kaptak.
Azaria számára három lehetőség van: 1) letölti a büntetését 2) fellebbez 3) kegyelemért folyamodik Rueven Rivlin államelnöknél, vagy Gadi Eizenkottnál, a hadsereg vezérkari főnökénél (ha Rivlinhez fordul, az államelnök konzultálni fog a vezerkari főnökkel)
Kegyelemi kérvényt csak akkor adhat be, ha már börtönben van.
Avigdor Liberman honvédelmi miniszter azt tanácsolta a családnak, hogy ne fellebbezzenek, hanem forduljanak a hadsereg vezetőjéhez kegyelemért, aki figyelembe fogja venni a körülményeket.
fellebviteli tárgyalas
Gadi Eizenkott
marad a börtönbüntetés és az ítélet Elor Azariának
Rueven Rivlin

References: bíróság 
 bíróság 
 bíróság 
 bíróság 
 bíróság 
 bíróság 
 bíróság 
 bíróság 
 bíróság 
 bíróság 
 bíróság